Tito Mboweni, minister van finansies, het in sy mediumtermynbegrotingsrede gesê die tesourie verwag dat hy byvoorbeeld 13,9% minder inkomstebelasting gaan invorder in die 2020-boekjaar as ’n jaar gelede.
Dondo Mogajane, direkteur-generaal van die tesourie, het vroeër die week gesê die tesourie oorweeg hoër belasting om te betaal vir die sowat R15 miljard wat nodig is vir die land se entstof-program.
Verskeie ontleders reken nou al vir ’n paar jaar dat ’n welvaartbelasting Suid-Afrika se voorland is, maar hoeveel dit kan beloop terwyl die top-belastingkerf reeds 45% is, is nogal iets om oor wakker te lê as jy ’n stewige inkomste het.
Hy meen daar kan dalk aanpassings gedoen word aan die hoogste belastingkerwe om die ekstra geld te verhaal, maar die beste idee is dalk ’n tydelike belasting.